Nuctech

Nuctech on Hiina ettevõte, mis müüb ja käitab veoste ja inimeste läbivalgustussüsteeme.

Ettevõtte loodi 1997. aastal Tsinghua Ülikooli juures pärast seda, kui Hiina RV valitsus oli käskinud ülikooli teadlastel välja töötada kiirguspõhised läbivalgustusseadmed, mis olid just kasutusse jõudnud Euroopas.

Kuni 2008. aastani juhtis ettevõtet endise Hiina Rahvavabariigi presidendi Hu Jintao poeg Hu Haifeng, kes siirdus hiljem poliitikasse.

2020. aasta alguses võttis selle ametlikult üle Hiina Riikliku Tuumakorporatsiooni (CNNC) varahalduse haru.

Ameerika Ühendriigid lisasid ettevõtte 2020. aasta detsembris julgeoleku kaalutlustel majanduse musta nimekirja.Didi Kirsten Tatlow: Lühidalt. Hiina tehnoloogiline tõus ja selle mõju globaalsele julgeolekule Nuctechi näitel Eesti Välispoliitika Instituut, Jaanuar 2021

Eesti-Venemaa piiril on kasutusel viis Nuctechi läbivalgustussüsteemi. Nende seas on statsionaarsed seadmed Narva raudteepiiripunktis, Luhamaa piiripunktis ja Koidula piiripunktis ning kaks mobiilset seadet Narvas. Investeeringu kogumaht oli 10,1 miljonit eurot."Narva raudteepiiripunkt saab uue läbivalgustusseadme" Õhtuleht, 31. mai 2018 Lisaks on Tallinna lennujaamas alates 2020. aastast kaks Nuctechi seadet."Piiri ületavaid sõidukeid valgustavad läbi Hiina riigifirma röntgenseadmed" ERR, 17. veebruar 2024

Kui Leedu riiklik lennujaamade operaator Lietuvos Oro Uostai soovis aga 2021. aastal paigaldada Nuctechi pagasiröntgeni seadmed Leedu lennujaamadesse, siis strateegiliselt oluliste ettevõtete tehinguid kontrolliv valitsuskomisjon keelas selle ära, kuna pidas seda ohuks riigi julgeolekule."Leedu valitsus ei luba Hiina seadmestikku lennujaamadesse" ERR, 29. jaanuar 2021

 Viited 

 Välislingid 
 Koduleht

Kategooria:Hiina ettevõtted